پاکیستانین پنجاب ایالتینده ایکی قاطارین توققوشماسی نتیجه‌سینده 31 نفر خسارت آلیب.
میانوالی شهریندن لاهورا گئدن یولجو قاطاری شکی پورا بؤلگه‌سینده‌کی ایستگاهدا دایانان یوک قاطاری ایله توققوشوب، نتیجه‌ده 31 نفر خسارت آلیب.
یئتکیلیلر یولجو قاطاری‌نین ماشینیستی‌نین قاطاری ساخلاماغا چالیشدیغینی، لاکین بونون مومکون اولمادیغینی بیلدیریب.
چوخ سایدا عاجیل یاردیم و آختاریش-قورتارما قروپ‌لاری‌نین گؤندریلدیگی حادثه یئرینده قورتارما ایشلری داوام ائدیر. سانحه ایله باغلی باشلادیلان سوروشدورما چرچیوه‌سینده بیری مکانیک اولان 4 مامور وظیفه‌لریندن اوزاقلاشدیریلیب. دیگر طرف‌دن، سانحه‌یه گؤره لاهوردا قاطارلارین حرکتینده فاصیله‌لر یارانیب.
قئید ائدک کی، ژوئن آیی‌نین 6-دا نوابشاه شهری یاخینلیغیندا یولجو قاطاری‌نین ریل‌دن چیخماسی نتیجه‌سینده 30 نفر هلاک اولوب، 90-دان چوخ اینسان یارالانیب.
